Daar kom ’n tyd in elke persoon se lewe om te begin werk en ’n tyd om op te hou. In hierdie geval wil ek nie ophou werk nie, maar wil graag afskaal ten opsigte my werk. Ek wil graag bietjie meer tyd spandeer aan myself en dit wat ook vir my belangrik is en terselfdertyd word mens mos ook nie jonger nie.
Deur die jare ontmoet jy baie kliënte wat vir jou soos familie word waarmee jy al ‘n baie lang pad stap. Elke kliënt wat ek ontmoet het, het ’n groot deel van my lewe uitgemaak en ook my lewe verryk.
Ek wil graag vir die direkteure van Du Toit van den Heever baie dankie sê vir die wyse waarop hul my hanteer en in soveel opsigte behandel het. Ek waardeer dit opreg!